Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: Összefoglalva álláspontom az, hogy az Inytv. 32. § (2) bekezdés f) pontja figyelmen kívül hagyja az Avtv. adattovábbításra vonatkozó rendelkezését [Lásd 8. § (1) bekezdés], mert az érintettek személyes adatai – hozzájárulásuk nélkül – valóban harmadik személyekhez kerül(het)nek. Mivel az alapító okiratot valamennyi tulajdonostársnak alá kell írni, ezért a jelenlegi szabályozás lehetõvé teszi, hogy az alapító okiratba szerkesztett személyi azonosítót, a tulajdonostársak, mint harmadik személy(ek) is megismerjék. Az Inytv. említett rendelkezése nincs összhangban az 1996. évi XX. törvény 32. § e) pontjával sem, hiszen a tulajdonostársak részére történõ esetleges adattovábbítással a személyi azonosító
Paragraph Index: 947

Összefoglalva álláspontom az, hogy az Inytv. 32. § (2) bekezdés f) pontja figyelmen kívül hagyja az Avtv. adattovábbításra vonatkozó rendelkezését [Lásd 8. § (1) bekezdés], mert az érintettek személyes adatai – hozzájárulásuk nélkül – valóban harmadik személyekhez kerül(het)nek. Mivel az alapító okiratot valamennyi tulajdonostársnak alá kell írni, ezért a jelenlegi szabályozás lehetõvé teszi, hogy az alapító okiratba szerkesztett személyi azonosítót, a tulajdonostársak, mint harmadik személy(ek) is megismerjék. Az Inytv. említett rendelkezése nincs összhangban az 1996. évi XX. törvény 32. § e) pontjával sem, hiszen a tulajdonostársak részére történõ esetleges adattovábbítással a személyi azonosító ingatlan nyilvántartásbeli belsõ azonosítóként való funkcionálása tartalmilag, logikailag kizárt. Fontos kiemelni, hogy ugyan az Inytv. meghatározza az alapító okirat tartalmi, formai követelményeit, de nem teremti meg a jogalapot a tulajdonostársak adatkezelésére vonatkozólag, márpedig az adatkezelés csak és kizárólag vagy törvény alapján vagy az érintettek hozzájárulásával történhet. Törvényi felhatalmazás hiányában, minden esetben az okiratot aláíróknak rendelkezniük kellene egymás hozzájárulásaival, ami nyilván – különösen a nagyszámú társasházi albetét esetén – nélkülözné a gyakorlatban való hatékony megoldás szempontjait. Az Inytv. -ben megfogalmazott törvényi kötelezettség tehát azért ellentétes az Avtv.-vel, mert kizárja annak a lehetõségét, hogy személyes adatával mindenki maga rendelkezzen. 2006/162/II. szám Felhívom a figyelmét arra, hogy a tulajdonostársak személyes adatainak – Ön által is javasolt – zárt borítékban az alapító okirathoz való csatolása és a földhivatalhoz való benyújtása megfelelõ megoldás lehet. Ez azonban szükségessé teszi a törvényi rendelkezések pontosítását. Tájékoztatom arról, hogy kezdeményeztem az illetékes szerveknél a fenti jogszabályi rendelkezések módosítását és azoknak az adatvédelmi törvény szempontjaival való összhangba hozását. A személyes adatok védelmével és a közérdekû adatok nyilvánosságával kapcsolatos kérdéseivel továbbra is forduljon hozzám bizalommal. Budapest, 2005. február 7. Üdvözlettel: Dr. Péterfalvi Attila (1948/A/2004) A Magyar Televízió Rt. (MTV Rt.) által kötött szerzõdések dokumentumainak nyilvánosságáról dr. Rudi Zoltán elnök Magyar Televízió Rt. Budapest Tisztelt Elnök Úr! A Magyar Televízió Rt. (MTV Rt.) által kötött szerzõdések dokumentumainak nyilvánossága ügyében hozzám intézett kérdéseire a válaszom a következõ:

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes